**RAZDJEL: 109 MINISTARSTVO PRAVOSUĐA, UPRAVE I DIGITALNE TRANSFORMACIJE**

**GLAVA: 10985 OPĆINSKO DRŽAVNO ODVJETNIŠTVO U ČAKOVCU**

**RKP; 4526**

**Aktivnost: A642000 – Postupanje u kaznenim i građansko-upravnim predmetima iz nadležnosti Općinskih državnih odvjetništava**

## OBRAZLOŽENJE POSEBNOG DIJELA FINANCIJSKOG PLANA

**ZA 2025. – 2027. GODINU**

1. **UVOD**

Zakonom o područjima i sjedištima državnih odvjetništava ("Narodne novine", broj: 67/18., 21/22.) određeno je sjedište i mjesna nadležnost Općinskog državnog odvjetništva u Čakovcu za područje Općinskog suda u Čakovcu.

Općinsko državno odvjetništvo u Čakovcu je stvarno i mjesno nadležno za područje Međimurske županije.

Sredstva za rad državnog odvjetništva sukladno odredbama članka 75. Zakona o državnom odvjetništvu ("Narodne novine", broj: 67/18., 21/22.) osiguravaju se državnim proračunom Republike Hrvatske. Sredstva se osiguravaju u visini koja će osigurati redovito obavljanje svih poslova u državnom odvjetništvu.

Općinsko državno odvjetništvo u Čakovcu proračunski je korisnik državnog proračuna u nadležnosti Ministarstva pravosuđa, uprave i digitalne transformacije tako da prihode i primitke čine prihodi iz državnog proračuna za financiranje redovne djelatnosti i vlastiti prihodi od pruženih usluga (usluge fotokopiranja i troškovi presnimavanja audio-video snimke na optički medij i prepisivanja zvučnih snimki) unutar redovne djelatnosti.

Rješenjem Ministarstva pravosuđa, uprave i digitalne transformacije određeno je u Općinskom državnom odvjetništvu u Čakovcu uz općinskog državnog odvjetnika, trinaest zamjenika općinskog državnog odvjetnika, od čega 10 na Kaznenom odjelu, a 3 na Građansko-upravnom odjelu.

Pravilnikom o unutarnjem redu Općinskog državnog odvjetništva u Čakovcu sistematizirano je 25 radnih mjesta državnih službenika, 2 radna mjesta namještenika i 1 državnoodvjetnički vježbenik.

Općinsko državno odvjetništvo u Čakovcu smješteno je u poslovnom prostoru Ulica kralja Tomislava 12, Čakovec, koji je dodijeljen na korištenje ovom državnom odvjetništvu Odlukom Ministarstva pravosuđa RH, KLASA: 372-04/14-01/8, URBROJ: 514-02-01-02-01-15-09 od 19. studenog 2015. Ujedno ovo državno odvjetništvo ima na korištenju i poslovni prostor u Čakovcu, I. Mažuranića 2, za potrebe arhive.

Iz statističkih podataka o radu proizlazi kako je ovo državno odvjetništvo u svojem radu ažurno i uspješno u postupku, čime je postiglo svoju ustavnu i zakonsku obvezu u vidu progona počinitelja kaznenih djela i zaštite imovinskih interesa Republike Hrvatske, što je zadaća i u narednom razdoblju 2025.-2027., nastaviti s kvalitetnim i ažurnim radom na kaznenim i građansko-upravnim predmetima, te dobru i sveobuhvatnu suradnju s tijelima državne vlasti i ustanovama. Posebna pažnja bit će usmjerena na daljnjem stručnom usavršavanju dužnosnika i službenika državnog odvjetništva, a kako bi se osigurao kontinuitet i ažurnost u obavljanju svih državnoodvjetničkih poslova, nužno je osigurati potreban broj dužnosnika i službenika i namještenika i osigurati potrebna sredstva za rad.

1. **OBRAZLOŽENJE POJEDINIH SKUPINA RASHODA I IZDATAKA**

Uputom za izradu prijedloga financijskih planova proračunskih korisnika u Državnom proračunu za 2025. – 2027. godinu Ministarstva pravosuđa, uprave i digitalne transformacije, a sukladno dostavljenoj Uputi Ministarstva financija za izradu prijedloga Državnog proračuna Republike Hrvatske za 2025.-2027., dana je uputa za planiranje potrebnih sredstava za rashode za zaposlene te materijalne i financijske rashode poslovanja i određeni limiti pojedinih skupina rashoda na drugoj razini za naredno trogodišnje razdoblje 2025. – 2027. te se u nastavku obrazlažu planirani rashodi.

**Rashodi za zaposlene (plaće i doprinosi) za dužnosnike i službenike i namještenike i ostali rashodi za zaposlene (31)**

**PLAĆE I DOPRINOSI – 311, 313– Način izračuna**

Prijedlogom plana rashoda i izdataka za razdoblje 2025.-2027., rashodi za zaposlene planirani su za trenutno zaposlenih 7 dužnosnika (31.10.2024.), 1 zamjenika za kojeg je postupak imenovanja u tijeku, 1 zamjenika za koje mjesto je objavljen oglas DOV-a za popunu sukladno Planu popunjavanja slobodnih mjesta zamjenika i državnih odvjetnika u 2024. godini, s time da je planirano u narednom trogodišnjem razdoblju popunjavanje još 4 nova zamjenička mjesta sukladno Rješenju nadležnog Ministarstva, kojim je u ovom državnom odvjetništvu određeno uz općinskog državnog odvjetnika, trinaest zamjenika općinskog državnog odvjetnika, dakle u odnosu na ranije kada je bilo određeno devet zamjenika uz općinskog državnog odvjetnika, povećan je broj zamjenika sa devet na trinaest zamjenika, a koja popuna je neophodna zbog povećanog obima poslova kako u Kaznenom tako i u Građansko-upravnom odjelu. Što se tiče službenika i namještenika, sredstva su planirana za 19 trenutno zaposlenih službenika i namještenika (stanje 31.10.2024.), 1 radno mjesto zapisničara u državnom odvjetništvu na neodređeno vrijeme, za koji je postupak prijma u državnu službu u tijeku te se prijam u državnu službu očekuje još ove godine i još 4 nova izvršitelja, 3 sistematizirana nepopunjena službenička radna mjesta , 1 državnoodvjetnički savjetnik, koje radno mjesto se planira popuniti kada državnoodvjetnički vježbenik položi pravosudni ispit početkom slijedeće godine, 1 savjetnik za obavljanje stručnih poslova u Uredu državnog odvjetnika te 1 referent za obavljanje uredskih poslove i poslova arhive, kako bi se osiguralo redovno obavljanje poslova u ovom državnom odvjetništvu, budući je velik broj sistematiziranih službeničkih radnih mjesta Pravilnikom o unutarnjem redu još uvijek nepopunjen. Naime, za popunjavanje navedenih radnih mjesta na neodređeno vrijeme postoji realna potreba zbog višegodišnjeg problema kadrovske nedostatnosti, što je uzrok permanentne preopterećenosti zaposlenih službenika. Ujedno se planira popuniti i 1 sistematizirano radno mjesto namještenika na poslovima spremača/ice,, čime bi se osiguralo redovno čišćenje i održavanje poslovnog prostora u punom radnom vremenu, budući da nam sada te poslove obavlja servis u vremenu od svega 3 sata na dan, što nikako ne zadovoljava potrebe za održavanjem čistoće poslovnog prostora i okoliša. U masu sredstava uključena su i planirana sredstva za naknade obavljanja poslova dežurstva dužnosnika i službenika i plaće za prekovremeni rad, kao i minuli rad te doprinosi poslodavca.

Potrebno je napomenuti da su sredstva planirana sukladno zadanim limitima nadležnog Ministarstva, no s obzirom na planirano povećanje plaća i naknada dežurstva, kako dužnosnika tako i službenika i namještenika, planirana sredstva će se tijekom planiranog razdoblja po potrebi korigirati.

Za 2025. godinu ( baza 13 dužnosnika + 21 službenika, 2 namještenika i 1 DO vježbenik) planirana su sredstva za zaposlene u iznosu od 857.521,00 eura

Za 2026. godinu (baza 13 dužnosnika + 21 službenika, 2 namještenika i 1 DO vježbenika) planirana su sredstva za zaposlene u iznosu od 883.685,00 eura

Za 2027 godinu (baza 13 dužnosnika + 21 službenika, 2 namještenika i 1 DO vježbenika) planirana su sredstva za zaposlene u iznosu od 885.645,00 eura.

Na temelju Zakona o izmjenama i dopunama Zakona o državnom odvjetništvu (NN, broj 116/10) i Zakona o kaznenom postupku (NN, broj 152/08) pravosudnim dužnosnicima koji su radili na poslovima istrage u razdoblju od 1. rujna 2011. do 1. rujna 2018. potrebno je uplatiti doprinose na ime staža sa povećanim trajanjem sa pripadajućim kamatama, koja obveza je utvrđena rješenjem svakom pojedinom dužnosniku, stoga su za doprinose za mirovinsko osiguranje za staž osiguranja s povećanim trajanjem i pripadajuće kamate, planirana sredstva kako bi se u narednom razdoblju izvršavale utvrđene obveze.

**OSTALI RASHODI ZA ZAPOSLENE – 312**

Ostali rashodi za zaposlene planirani su prema trenutno ugovorenim pravima temeljem Kolektivnog ugovora za državne službenike i namještenike, sa uključenim sredstvima za božićnicu, regres, uskrsnicu i darove za djecu dužnosnika, službenika i namještenika, dok su ostali rashodi - jubilarne nagrade, otpremnine, pomoći i ostali materijalni rashodi izračunati prema postojećoj strukturi službenika i namještenika.

Za 2025. godinu planirana su sredstva u iznosu od 29.960,00 eura (jubilarne nagrade 2, regres, božićnica, darovi za djecu, potpore i pomoći 3 i otpremnina).

Za 2026. godinu planirana su sredstva u iznosu od 31.653,00 eura (jubilarne, regres, božićnica, darovi, potpore i pomoći, otpremnina).

Za 2027. godinu planirana su sredstva u iznosu od 29.696,00 eura (jubilarne nagrade 4, regres, božićnica, darovi, potpore i pomoći, otpremnina)

**Materijalni i financijski rashodi poslovanja (s uključenom naknadom prijevoza) te rashodi za nabavu nefinancijske imovine i dodatna ulaganja na građevinskim objektima (32,34, 42, 45)**

Materijalni rashodi planirani su u prikazanim iznosima na temelju podataka o ostvarenim rashodima u 2023. godini odnosno u tekućem razdoblju 2024. godine uz pridržavanje zadanih limita na drugoj razini za ovo državno odvjetništvo kako slijedi:

32

2025. godinu planirana sredstva u ukupnom iznosu od 220.307,00 eura

2026. godinu planirana sredstva u ukupnom iznosu od 233.157,00 eura

2027. godinu planirana sredstva u ukupnom iznosu od 234.110,00 eura.

34

2025. godinu planirana sredstva u ukupnom iznosu od 5.821,00 eura

2026. godinu planirana sredstva u ukupnom iznosu od 6.071,00 eura

2027. godinu planirana sredstva u ukupnom iznosu od 6.050,00 eura.

42

2025. godinu planirana sredstva u ukupnom iznosu od 5.960,00 eura

2026. godinu planirana sredstva u ukupnom iznosu od 8.420,00 eura

2027. godinu planirana sredstva u ukupnom iznosu od 6.700,00 eura.

45

2025. godinu planirana sredstva u ukupnom iznosu od 200.000,00 eura

2026. godinu planirana sredstva u ukupnom iznosu od 200.000,00 eura

2027. godinu planirana sredstva u ukupnom iznosu od 50.000,00 eura

**NAKNADE PRIJEVOZA – 321**

Unutar materijalnih rashoda planirana su sredstva za naknade prijevoza na posao i s posla sukladno Kolektivnom ugovoru za državne službenike i namještenike u iznosu od 24.002,00 eura za 2025. godinu (okvirno za 21 dužnosnika, službenika i namještenika), za 2026. u iznosu od 25.000,00 eura te za 2027. godinu u iznosu od 25.302,00 eura.

**INTELEKTUALNE I OSOBNE USLLUGE - 3237**

Intelektualne i osobne usluge jedan su od većih rashode, na koje se ne može utjecati. Rashodi za intelektualne i osobne usluge, koje čine troškovi kaznenog postupka, usluge branitelja, sudskih vještaka, tumača i prevoditelja i stručnih osoba, kao i ostali troškovi u vezi obavljanja poslova državnih odvjetništava, za 2025. - 2027. planirana su za 2025.u iznosu od 100.000,00 eura, za 2026. u iznosu 106.672,00 eura i za 2027. godinu u iznosu 108.900,00 eura. Za očekivati je da će troškovi za intelektualne i osobne usluge biti ostvareni i u većim iznosima s obzirom na utrošeno do sada tekuće godine.

**TEKUĆE ODRŽAVANJE**

Planirana su sredstva za servis alarmnog sustava, servis bojlera, servis službenih automobila, servis klima sustava, održavanje opreme, bojenja i druge usluge održavanja i popravaka za planirano razdoblje (2025.-2027.) u iznosu od 4.500,00 eura za 2025. i 2026. godinu te 4.700,00 eura za 2027. godinu.

**RASHODI ZA NABAVU PROIZVEDENE DUGOTRAJNE IMOVINE -**

**422, 423, 451**

Za nabavu uredske opreme i namještaja (namještaja, hladnjaka, podne obloge) za razdoblje od 2025.-2027. planirana su sredstva po godini u iznosu od 2.700,00 eura.

Također su za razdoblje 2025.-2027. planirana sredstva na poziciji rashoda za nabavu proizvedene dugotrajne imovine koja se odnose na iznose godišnje otplatu glavnice financijskog leasinga za nabavu vozila na razdoblje od 5 godina, koja nabava je izvršena tijekom 2021. godine, dok su ujedno planirana sredstva za nabavu jednog novog vozila na financijski leasing, zbog starosti službenog vozila u vlasništvu ovog državnog odvjetništva nabavljenog 2006. godine i to za 2025. godinu u iznosu od 3.260,00 eura, za 2026. u iznosu od 5.720,00 eura i za 2027. u iznosu od 4.000,00 eura.

Ujedno su sredstva za kapitalno održavanje (investicijske radove) na zgradi i poslovnom prostoru koji koristi Općinsko državno odvjetništvo u Čakovcu, planirana na računu 451 Dodatna ulaganja na građevinskim objektima i to za 2025. godinu u iznosu od 200,000,00 eura, za 2026. godinu u iznosu od 200.000,00 eura i za 2027. godinu u iznosu od 50.000,00 eura. Naime, Ministarstvo pravosuđa i uprave provelo je postupak već ranije za izradu projektne dokumentacije za rekonstrukciju i adaptaciju poslovnog prostora Općinskog državnog odvjetništva u Čakovcu, Ulica kralja Tomislava 12, Čakovec, te je ove godine ovo državno odvjetništvo provelo postupak javne nabave radova na adaptaciji poslovnog prostora u jednom dijelu Glavnoj projekta, radovi na adaptaciji krovišta i stolarije, dok će se postupak javne nabave radova uređenja stubišta, dvorišnog prostora, ulazne rampe i lifta za osobe s invaliditetom nastaviti u narednom planiranom razdoblju. Ujedno se planira i adaptacija dijela zgrade s dvorišne strane obnovom fasade. Nabava informatičke opreme planira se unutar plana nadležnog Ministarstva pravosuđa, uprave i digitalne transformacije (nabava uređaja za audio-vizualno snimanje za potrebno prethodnog i kaznenog postupka, nabava informatičke opreme i računala sa ugrađenim kamerama za potrebe rada zamjenika, savjetnika i ostalih zaposlenika te printera).

**ZAKUPNINE I NAJAMNINE OD VLASTITIH PRIHODA**

Općinsko državno odvjetništvo u Čakovcu ostvaruje vlastite prihode ostvarene od usluga preslike dokumenata iz predmeta kao i presnimavanje audio-video snimke na optički medij i prepisivanja zvučnih snimki. Vlastiti prihodi uplaćuju se u Državni proračun te se doznačuju iz Riznice istovremeno kada i sredstva za plaćanje redovnih materijalnih troškova, a planirana su za zakupnine i najamnine u iznosu od 478,00 eura po godini 2025.-2027., unutar redovne aktivnosti Općinskog državnog odvjetništva u Čakovcu kao proračunskog korisnika, za troškove najma multifunkcionalnih uređaja za fotokopiranje, skeniranje i ispis.

OPĆINSKA DRŽAVNA ODVJETNICA

 Ivana Krnjak